Microsoft præsenterer FPS boost teknologi til Xbox Series X/S

Microsoft har netop annonceret en ny teknologi til Xbox Series X og Series S, som kan booste billedfrekvensen i udvalgte spil.

Med den stærkt forbedrede ydelse i de nye Xbox-konsoller, vil Micosoft nu åbne op for, at denne ekstra kraft, kan bruges i ældre spil. Dette vil resultere i en højere framerate i en række udvalgte spil.

Til start vil fem spil understøtte FPS Boost teknologien:
– Far Cry 4
– New Super Lucky’s Tale
– Sniper Elite 4
– UFC 4
– Watch Dogs 2

Som du kan se, er listen ikke særlig lang indtil videre, men Xbox nævner dog, at de vil lancere flere titler med denne teknologi i fremtiden.

FPS boost teknologien til Xbox Series X/S kræver ikke noget arbejde fra udvikleren, men er en feature der bliver implementeret på systemniveau.

Med hensyn til ydeevne, får nogle spil fordoblet framerate, hvor enkelte titler endda ser et firedobbelt boost. FPS Boost teknologien vil blive tilbudt igennem en ny dashboardopdatering.

“At Xbox, we believe your gaming investments should come with you, which is why we’ve brought forward thousands of games from four generations to look and play better than ever on the Xbox Series X|S. We can’t wait for you all to give these titles a spin, and to reveal more FPS Boost games very soon.” Lyder det fra Paul Eng, Senior Program Manager ved Xbox.
Læs hele indlægget på Xbox Wire.

Funktionen kan allerede prøves af i dag, i de fem nævnte spil. Microsoft vil som sagt løbende, tilføje flere spil.
Til forår udrulles endnu en opdatering, der inkluderer en ny feature kaldet “Compatibility Options”, som åbner op for FPS Boost og Auto HDR i alle titler.

Læs vores anmeldelse af Xbox Series X her.

Microsoft præsenterer FPS boost teknologi til Xbox Series X/S